चखेसंग लोग
चखेसंग (Chakhesang) भारत के नागालैण्ड व मणिपुर राज्यों में बसने वाला एक समुदाय है, हालांकि इनकी अधिकांश जनसंख्या नागालैण्ड के फेक ज़िले में निवास करती है। यह नागा समुदाय की एक शाखा है और मूल रूप से अंगामी समुदाय से अलग होकर आरम्भ हुई थी। चखेसंग समुदाय की दो शाखाएँ हैं: चोकरी और खेज़ा। समुदाय का नाम तीन समुदायों के नामों के आरम्भिक अक्षरों को जोड़कर रखा गया था: चोकरी, खेज़ा और संगतम।